open-index/open-wikipedia-markdown huggingface dataset:
భారత హోం వ్యవహారాలశాఖ మంత్రిత్వ శాఖ

**భారత హోం వ్యవహారాల మంత్రి** (లేదా **హోమ్ మినిస్టర్**) భారత ప్రభుత్వ హోం వ్యవహారాల మంత్రిత్వ శాఖకు అధిపతి. కేంద్ర మంత్రివర్గంలోని అత్యంత సీనియర్ అధికారులలో ఒకడు. భారతదేశ అంతర్గత భద్రత నిర్వహణ హోం మంత్రి ప్రధాన బాధ్యతగా ఉంటుంది.దేశానికి చెందిన పెద్ద పోలీసు దళం దాని అధికార పరిధిలోకి వస్తుంది.**హోమ్ మినిస్టరుకు** అప్పుడప్పుడు, హోం వ్యవహారాల రాష్ట్ర మంత్**రి**, దిగువ స్థాయి హోం వ్యవహారాల సహాయ మంత్రి **సహకారాలు అందిస్తారు.**

స్వతంత్ర భారతదేశం మొదటి హోం మంత్రి, సర్దార్ వల్లభాయ్ పటేల్ కాలం నుండి**,** కేంద్ర మంత్రివర్గంలో ప్రధానమంత్రికి మాత్రమే ఈ కార్యాలయం సీనియారిటీలో రెండవ స్థానంలో ఉంది. పటేల్‌లాగే పలువురు హోంమంత్రులు ఉప ప్రధానమంత్రిగా అదనపు మంత్రిత్వశాఖలను కలిగి ఉన్నారు.2020 ఫిబ్రవరి నాటికి, ముగ్గురు హోం మంత్రులు లాల్ బహదూర్ శాస్త్రి, చరణ్ సింగ్, పివి నరసింహారావు ప్రధానమంత్రులు అయ్యారు. 1998 మార్చి 19 నుండి 2004 మే 22 వరకు సేవలందిస్తున్న ఎల్‌.కె.అద్వానీ, 2020 ఫిబ్రవరి నాటికి అత్యధిక కాలం పాటు హోం మంత్రిగా పనిచేసాడు.

2014 మే 26 నుండి, 2019 మే 30 వరకు, భారత హోం మంత్రిగా భారతీయ జనతా పార్టీకి చెందిన రాజ్‌నాథ్ సింగ్, సుశీల్ కుమార్ షిండే నుండి పదవీబాధ్యతలు చేపట్టారు. 2019 మే 31న, రెండవ మోడీ మంత్రిత్వ శాఖ ప్రమాణ స్వీకారం తర్వాత అమిత్ షా దాని 31వ అధికారిగా పదవీ బాధ్యతలు స్వీకరించారు.

అంతర్గత భద్రత, సరిహద్దు నిర్వహణ, కేంద్రం-రాష్ట్ర సంబంధాలు, కేంద్రపాలిత ప్రాంతాల పరిపాలన, కేంద్ర సాయుధ పోలీసు బలగాల నిర్వహణ, విపత్తు నిర్వహణ మొదలైన అనేక రకాల బాధ్యతలను హోం వ్యవహారాల మంత్రిత్వ శాఖ (ఎం.హచ్.ఎ) నిర్వర్తిస్తుంది, హోం వ్యవహారాల మంత్రిత్వ శాఖ అంతర్గత భద్రతా పరిస్థితిని నిరంతరం పర్యవేక్షిస్తుంది, తగిన సలహాలను జారీ చేస్తుంది, ఇంటెలిజెన్స్ ఇన్‌పుట్‌లను పంచుకుంటుంది, భద్రత, శాంతి, సామరస్యానికి భంగం కలగకుండా రాష్ట్ర ప్రభుత్వాలకు మానవశక్తి, ఆర్థిక మద్దతు, మార్గదర్శకత్వం, నైపుణ్యాన్ని అందిస్తుంది.

## హోం మంత్రుల జాబితా
హోం మంత్రుల జాబితా
}
|}

## రాష్ట్ర మంత్రుల జాబితా

## మూలాలు

## బాహ్య లింకులు
పుమ్లెన్‌పట్ సరస్సు

లోక్‌తక్ సరస్సు తర్వాత మణిపూర్‌లో **పుమ్లెన్‌పట్** రెండవ అతిపెద్ద సరస్సు. ఇది ఇంఫాల్‌కు దక్షిణంగా 68 కిలోమీటర్ల (42 మై) దూరంలో, తౌబాల్ నుండి 45 కిలోమీటర్లు (28 మై) దూరంలో ఉంది. లోక్‌తక్ సరస్సు వలె, ఈ సరస్సు చుట్టూ ఉన్న ప్రజలు తమ జీవనోపాధి కోసం మత్స్య ఉత్పత్తులపై ఆధారపడతారు. సమీపంలోని పట్టణ ప్రజల జీవితాల్లో సరస్సు ముఖ్యమైన పాత్ర పోషిస్తుంది. ఈ సరస్సులో చిన్న చిన్న ద్వీపాలు ఉన్నాయి. ప్రజలు ఈ ద్వీపాలలో స్థిరపడటం ప్రారంభించారు కానీ మానవ ఆక్రమణల కారణంగా సరస్సు ఇప్పుడు అంతరించిపోయే దశలో ఉంది.
## బ్యారేజీలు
లోక్‌తక్ లిఫ్ట్ ఇరిగేషన్‌కు సంబంధించిన ముఖ్యమైన ఆనకట్టలలో ఒకటైన ఇథాయ్ బ్యారేజ్ లేదా ఆనకట్ట ఈ సరస్సు నైరుతి మూలలో ఉంది.
## అంతరించిపోవడం
పుమ్లెన్ సరస్సు లేదా పుమ్లెన్‌పట్ సరస్సు చుట్టుపక్కల మానవ నివాసం, ఆక్రమణల కారణంగా అంతరించిపోయే దశలో ఉంది.  తేలియాడే పాచి మత్స్య ఉత్పత్తిదారుల ప్రధాన సమస్యగా మారింది. 
## మూలాలు

* http://kanglaonline.com/2015/06/protest-against-proposed-sangai-translocation-to-pumlen-pat-continues 
* http://www.thehindu.com/sci-tech/energy-and-environment/manipur-to-translocate-critically-endangered-sangai-deer/article7321501.ece
* http://thepeopleschronicle.in/?p=12821 
* http://www.thesangaiexpress.com/pumlen-pat-opposes 

వర్గం:సరస్సులు
వర్గం:మణిపూర్
వర్గం:నీటి వనరులు
గోల్కొండ సాహితీ మహోత్సవ్

## గోల్కొండ సాహితీ మహోత్సవం
**గోల్కొండ సాహితీ మహోత్సవ్** (ఆంగ్లం: Golkonda Literary Festival) అనేది హైదరాబాద్ నగరంలో 2021లో నవంబర్ 20, 21 తేదిలలో సమాచార భారతి అద్వర్యంలో నిర్వహించబడిన  కార్యక్రమం. ఈ సంవత్సరం భారతదేశం 75 స్వతంత్ర వేడుకలు జరుపుకుంటున్న శుభ సందర్భంలో 1947 కు  పూర్వం జరిగిన సాహిత్య, నాటి సమాజ స్థితిగతులు, పోరాటాలు, ఉద్యమంలో పాల్గొన్న దేశ భక్తులను స్మరించుకొనే కార్యక్రమం.

అందుకు సంబందించిన వివరాలను కార్యక్రమ నిర్వాహుకులు సమాచార భారతి సభ్యులు హైదరాబాద్, కరీంనగర్, నిజామాబాద్ జిల్లాలలో  పోస్టర్ విడుదల చేయడం జరిగింది.

ఈ కార్యక్రమం కేశవ మెమోరియల్ కాలేజ్ అఫ్ కామర్స్ అండ్ సైన్సు, నారాయణగూడ, హైదరాబాద్ లో జరుగుతుంది. ఇందులో ప్రదానంగా స్వధర్మం, స్వరాజ్య, స్వాభిమానం అనే అంశాలు ప్రధానంగా తీసుకొని చర్చ, సంగోస్టి లాంటి కార్యక్రమాలు నిర్వహించడం జరుగుతుంది. ఈ ఉత్సవం లో భాగంగా వ్యాస రచనలు కోరడం  జరిగింది.

పలు పుస్తకాల ఆవిష్కరణ తో సహా , స్వతంత్ర చరిత్ర పై సాహిత్య రంగంలో విశేష సేవలు అందించిన ప్రముఖులు ఇందులో పాల్గొంటున్నారు.

మొదటి రోజు కార్యక్రమాలు

ఈ కార్యక్రమంలో ముఖ్య అతిథిగా గౌరవనీయులు శ్రీ బండారు దత్తాత్రేయ, గవర్నర్, హర్యానా పాల్గొన్నారు. వారి తో పాటు శ్రీ కిషన్ రెడ్డి , కేంద్ర  సాంస్కృతిక పర్యాటక శాఖామాత్యులు కూడా పాల్గొన్నారు.

ఈ కార్యక్రమంలో కేంద్ర ప్రభుత్వ సంస్థ అయిన PIB వారి ప్రచురణ విభాగం వారు , స్వతంత్ర వీరుల ఛాయా చిత్ర ప్రదర్శన ఏర్పాటు చేశారు

## మూలాలు
మసాచుసెట్స్ ఇన్‌స్టిట్యూట్ ఆఫ్ టెక్నాలజీ

**మసాచుసెట్స్ ఇన్‌స్టిట్యూట్ ఆఫ్ టెక్నాలజీ** (MIT) అమెరికాలోని, కేంబ్రిడ్జ్, మసాచుసెట్స్ లోగల విశ్వవిద్యాలయం. 1861 లో ప్రారంభించబడిన ఈ విశ్వవిద్యాలయం ఆధునిక సాంకేతిక పరిజ్ఞానం అభివృద్ధిలో కీలక పాత్ర పోషిస్తూ ప్రపంచ అత్యుత్తమ సాంకేతిక విశ్వవిద్యాలయాల్లో ఒకటిగా నిలిచింది. అమెరికాలో పారిశ్రామికీకరణ వేగంగా జరుగుతున్న సమయంలో దానికి ప్రతిస్పందనగా ఈ విశ్వవిద్యాలయ ఏర్పాటు జరిగింది. అప్పట్లో ఇది యూరోపియన్ పాలిటెక్నిక్ నమూనాను అనుసరించింది. ఇందులో భాగంగా అప్లైడ్ సైన్సు, ఇంజనీరింగ్ లో ప్రయోగాలకు అధిక ప్రాధాన్యం ఇచ్చేవారు. దీనిని పట్టణ ప్రాంతంలో చార్లెస్ నది వెంబడి సుమారు 1.6 కిలోమీటర్ల తీరంలో ఏర్పాటు చేశారు.

జూన్ 2021 నాటికి 98 మంది నోబెల్ బహుమతి గ్రహీతలు, 26 మంది ట్యూరింగ్ అవార్డు గ్రహీతలు, 8 మంది ఫీల్డ్స్ పురస్కార గ్రహీతలు MIT పూర్వ విద్యార్థులుగానో, అధ్యాపక సిబ్బంది గానో, పరిశోధకులుగా అనుబంధం ఉన్నవారు.

## మూలాలు

వర్గం:మాసెచూసెట్స్
బలూచిస్తాన్‌లో హిందూమతం

బలూచిస్తాన్‌లో హిందూ మతం మైనారిటీ మతంగా ఉంది.మొత్తం జనాభాలో 0.4% మంది హిందువులు ఉన్నారు.బలూచిస్తాన్‌లో అతిపెద్ద మైనారిటీ మతంగా పేరుగాంచింది.హిందువుల పవిత్ర దేవాలయమైన శ్రీ హింగ్లాజ్ మాత దేవాలయం బలూచిస్తాన్‌లో ఉంది.అత్యంత పవిత్రమైన హిందూ దేవాలయాలలో ఒకటి.

## చరిత్ర
బలూచిస్తాన్‌లోని బ్రాహుయ్ ప్రజలుకు,దక్షిణ భారతదేశంలోని ద్రావిడ మాట్లాడే ప్రజలతో దగ్గరి సంబంధం ఉంది.బ్రాహుయ్ ప్రజలు మొదట హిందు మతం బౌద్ధ మతన్ని స్వీకరించేవారు. బలూచిస్తాన్ ను హిందూ రాజవంశలు 7వ శతాబ్దం వరకు పాలించాయి.7వ శతాబ్దం అరబ్బు దండయాత్ర వలన బలూచిస్తాన్ లో ఉన్నా హిందువులు ఇస్లాం మతంలోకి మత మార్పిడులు జరిగాయి.

## జనాభా
1998 జనాభా లెక్కలు ప్రకారం బలూచిస్తాన్ లో 39,000 హిందువులు ఉన్నారు. జనాభాలో 0.59%గా ఉంది. 2017 హిందువుల 49,000 కు పెరిగింది. అయితే, పాకిస్తాన్ హిందూ కౌన్సిల్ అంచనా ప్రకారం బలూచిస్తాన్‌లో 117,345 మంది హిందువులు ఉన్నారు.

## ప్రజల జీవన విధానం
బలూచిస్థాన్ లో మైనారిటీలుగా హిందువులే ఎక్కువా ఉన్నారు. బుగ్తీ, బెజెంజో, మర్రి, రిండ్ తెగలతో పాటు హిందూ బలూచ్‌లు ఉన్నారు.పాకిస్థాన్లో మిగిలిన ప్రాంతాలతో పోలిస్తే, బలూచిస్థాన్ ప్రావిన్స్‌లోని హిందువులు సురక్షితంగా ఉన్నారు.తక్కువ మతపరమైన హింసను ఎదుర్కొంటున్నారు.లాస్బెలా జిల్లాలోని నివసిస్తున్న 5,000 మంది హిందువులకు 18 దేవాలయాలు ఉన్నాయి.అయితే,ఖుజ్దార్ జిల్లాలో కలాత్ జిల్లా హిందువులు వివక్షను ఎదుర్కొంటున్నారు. బలూచిస్తాన్ రాష్ట్ర అసెంబ్లీలో మూడు సీట్లను మైనారిటీలకు రిజర్వు ఉన్నాయి.హిందువులు సాధారణంగా 1 లేదా 2 స్థానాలకు ఎన్నికవుతారు
## హిందు చట్టాలు
హిందూ వివాహ చట్టం 2017 పేరుతో మార్చి 19 న పాక్ ప్రభుత్వం ఆమోద ముద్రవేసింది. ఈ చట్టం ప్రకారం హిందూ మహిళల వివాహాలకు న్యాయపరంగా గుర్తింపు లభిస్తుంది. అంతేకాదు వారిని బలవంతంగా గానీ, అపహరించిగానీ వివాహాం చేసుకుంటే శిక్షార్హులవుతారు. ఇప్పటి వరకు ఆ దేశంలోని హిందువుల వివాహాలకు ఎలాంటి చట్టబద్ధత లేదు. ప్రస్తుతం అమల్లోకి వచ్చిన చట్టం ప్రకారం వివాహాలకు చట్టబద్ధత కల్పించడమే కాదు, సర్టిఫికెట్‌ను కూడా జారీ చేస్తుంది.పాక్‌లో మైనార్టీలైన హిందువులపై దాడులకు ఎక్కువగా ఉండేవి.మెజార్టీ మతస్థులై ముస్లింలు హిందూ మహిళలను అపహరించి బలవంతపు మతమార్పిడులకు పాల్పడుతుంటారు.
ఈ చట్టం అమల్లోకి రావడంపై హిందువులు తమకు న్యాయం జరుగుతుందని భావిస్తున్నారు.

## హింగ్లజ్ మాత మందిరం
కరాచీ నగరానికి పశ్చిమాన దాదాపు రెండు వందల కిలోమీటర్ల దూరంలో, పాకిస్తాన్‌లోని బలూచిస్తాన్ హిందూ దేవత హింగ్లాజ్ మందిరం ఉంది. హింగ్లజ్ మాత, హింగ్లజ్ దేవి లేదా హింగుళాదేవి మందిరం 51 శక్తిపీఠాలలో ఒకటి. ఇది.ఈ ఆలయం హింగోల్ నదీతీరంలోని ఒక కొండగుహలో ఉంది. పాకిస్తానీయులు ఈ ఆలయాన్ని నానీమందిరంగా పిలుస్తారు.ప్రతియేటా ఏప్రిల్ మాసంలో నాలుగు రోజులపాటు ఇక్కడ ఉత్సవాలు నిర్వహిస్తారు. ఆ సమయంలో సాధువులు, హఠయోగులు ఈ దేవిని కొలుస్తారు. అనేక మంది భక్తులు ఉత్సవాల సందర్భంగా ఈ దేవతను కొలిచి మొక్కుబడులు చెల్లించుకుంటారు. స్థానికి ముస్లీములు ఈ దేవతను బీబీ నానీగా కొలుస్తారు. ఈ ఉత్సవాలను నానీకీ హజ్ అని పిలుస్తారు.హింగ్లాజ్ దేవి ఆలయం కథనాంశంగా, టి.గోపిచంద్ కథానాయకుడిగా సాహసం అనే తెలుగు చిత్రం, చంద్రశేఖర్ యేలేటి దర్శకత్వంలో వచ్చింది. భారత్-పాకిస్తాన్ విభజన అనంతరం, భారతదేశానికి వచ్చిన హిందువుల, కుటుంబంలో పుట్టిన కథానాయకుడు, తన వారసత్వ ఆస్తికోసం, పాకిస్తాన్ కి వెళ్ళే నేపథ్యంలో, సినిమా కథ సాగుతుంది.

## మూలాలు

## వెలుపలి లింకులు

వర్గం:పాకిస్తాన్
వర్గం:హిందూ దేవాలయాలు
వర్గం:హిందూ దేవాలయాలు,పాకిస్తాన్
వర్గం:హిందూమతం
టార్స్టెన్ హా

**టార్స్టెన్ హా**, **కిమ్ గోడల్** అనే కలం పేరుతో కూడా పిలుస్తారు (జననం 1970 నవంబరు 21—), అతను ఒక కవి, నాటక రచయిత, నవలా రచయిత, రచయిత, లైబ్రేరియన్. ఉదాహరణకు, అతను *[[గ్రంథాలయం|Bibliotheken]] für Dummies* వ్రాసాడు. ఈ పుస్తకం ఆక్టోబర్ 2019 లో ప్రచురించబడింది, అధిక డిమాండ్ కారణంగా రెండుసార్లు పునర్ముద్రించబడింది. 2020 చివరి నాటికి దాదాపు 60,000 పుస్తకాలు అభ్యర్థించబడ్డాయి. ఈ పుస్తకం అనేక సమీక్షలను అందుకుంది, అనేక విశ్వవిద్యాలయాలలో ఉపయోగించబడింది. ఉదాహరణలు:
యూనివర్సిటీ లైబ్రరీ ట్యూబింగెన్,  
యూనివర్సిటీ లైబ్రరీ బోచుం,  
యూనివర్సిటీ లైబ్రరీ యా బింగెన్ మ్ రీన్.

## పుస్తక ప్రచురణలు
### నాన్-ఫిక్షన్
* *[[గ్రంథాలయం|Bibliotheken]] für Dummies* (2019) ;తో Detlev Schneider-Suderland
* *Arbeitgebermarke [[గ్రంథాలయం|Bibliothek]] mit k(l)einem Budget : eine Einführung mit Übungen* (2021)
* *Vahīṅ dekhiye : Festschrift für Hellmut Vogeler* (1996) ; ఎడిటర్‌గా
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche [[గ్రంథాలయం|Bibliotheken]]* (2021)
* *Dieses Buch ist für die Tonne : Einführung in den klassischen Zynismus (Kynismus)* (2020) ;తో Maximilian Spannbrucker
* *Wohnriester und Erbbau : ein aktuelles Fallbeispiel* (2021)
### ఫిక్షన్
#### నవలలు
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi* (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
#### నాటికలు
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
#### కవితలు
* *Das Christkind taumelt betrunken im Wald, der [[శాంతా క్లాజ్|Weihnachtsmann]] torkelt nicht minder : [[చలికాలం|Winter-]] und [[క్రిస్టమస్|Weihnachts]]-[[భావ కవిత్వం|Gedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebes-Gedichte und andere* (2020)
## మూలాలు

## బయటి లింకులు
* KVK (జర్మనీ, ఆస్ట్రియా, స్విట్జర్లాండ్, WorldCat), శోధన ఫలితం Torsten Haß
* KVK (జర్మనీ, ఆస్ట్రియా, స్విట్జర్లాండ్, WorldCat), శోధన ఫలితం Kim Godal

వర్గం:1970 జననాలు
వర్గం:జర్మన్ రచయితలు
వర్గం:కవులు
సుదర్శన్ సాహూ

**సుదర్శన్ సాహూ** (జననం 11 మార్చి 1939) ఒడిషాలోని పూరీకి చెందిన భారతీయ శిల్ప కళాకారుడు.  ఆయనకు 2021లో భారతదేశపు రెండవ అత్యున్నత పౌర పురస్కారం పద్మవిభూషణ్, 1988లో భారతదేశపు నాల్గవ అత్యున్నత పౌర పురస్కారం పద్మశ్రీ పురస్కారం లభించింది.  

సాహూ 1977లో సుదర్శన్ క్రాఫ్ట్స్ మ్యూజియం పూరీ, 1991లో భువనేశ్వర్ లోని సుదర్శన్ ఆర్ట్ అండ్ క్రాఫ్ట్స్ విలేజ్ ను ఒడిశా ప్రభుత్వ సహాయంతో స్థాపించారు. 

## జననం
సుదర్శన్ సాహూ 11 మార్చి 1939  న ఒరిస్సా ప్రావిన్స్ పూరీ లో జన్మించాడు. 

## అవార్డులు, గుర్తింపు

* 1988లో భారతదేశపు నాల్గవ అత్యున్నత పౌర పురస్కారం పద్మశ్రీ
* 2003లో శిల్పి గురు అవార్డు
* 2012లో ఒడిశా లలిత్ కాలా అకాడమీ కి చెందిన ధర్మపాద అవార్డు
* 2021లో భారతదేశపు రెండో అత్యున్నత పౌర పురస్కారం పద్మవిభూషణ్ అవార్డు

## మూలాలు

వర్గం:జీవిస్తున్న ప్రజలు
వర్గం:1939 జననాలు
వర్గం:పద్మవిభూషణ పురస్కార గ్రహీతలు
వర్గం:పద్మశ్రీ పురస్కారం పొందిన ఒడిశా వ్యక్తులు
వర్గం:కళారంగంలో పద్మశ్రీ పురస్కార గ్రహీతలు
ప్రకాష్ చంద్ర సేథి

**ప్రకాష్ చంద్ర సేథి** (1919 అక్టోబరు 19-1996 ఫిబ్రవరి 21) భారతీయ జాతీయ కాంగ్రెసుకు చెందిన ఒక రాజకీయ నాయకుడు, అతను 1982-1984 కాలంలో హోం వ్యవహారాల మంత్రిగా  1972-1975 కాలంలో మధ్యప్రదేశ్ రాష్ట్రానికి 8వ ముఖ్యమంత్రిగా పనిచేశాడు. సిద్ధాంతపరంగా అతను ఎల్లప్పుడూ శంకర దయాళ్ శర్మ, రవిశంకర్ శుక్లా, గురు రాధా కిషన్, గాంధేయవాది మహేష్ దత్ మిశ్రా వంటి వారిని అభినందిస్తూ ఉండేవాడు. అతను చాలా ప్రభావవంతమైన వ్యక్తి, కానీ అతను దాని ప్రయోజనాన్ని పొందమని ఎవరినీ ప్రోత్సహించలేదు. రాజకీయ నాయకుడిగా అతని గురించి పెద్దగా మాట్లాడకపోయినా, అతను నిస్వార్థ ఆలోచనలదోరణి భావాలనుండి వచ్చినవాడు.ప్రజలకు అందుబాటులో ఉన్నాడు.  అతని పనికి ఇండోర్ దేశప్రజలు విస్తృతంగా గౌరవించటాన పిసి సేథి ప్రసిద్ధి పొందారు.

అతను కేంద్ర ప్రభుత్వంలో ఉన్న సమయంలో, సేథీ ఇండోర్ నియోజకవర్గం నుండి ఎన్నికయ్యాడు. అతను భారత కేంద్ర ప్రభుత్వంలో అనేక పదవులను నిర్వహించాడు.హోం మంత్రి, రక్షణ మంత్రి, విదేశాంగ మంత్రి, ఆర్థిక మంత్రి, రైల్వేలు, గృహనిర్మాణ అభివృద్ధి శాఖలను నిర్వహించాడు. 1976లో కేంద్ర పెట్రోలియం, రసాయనాల శాఖ మంత్రిగా బాధ్యతలు నిర్వర్తిస్తూ మధ్యప్రదేశ్‌లోని చంబల్ ప్రాంతానికి చెందిన దొంగల లొంగిపోవడానికి చేసిన ప్రయత్నాలకు అతను పేరు గాంచాడు. 

## మూలాలు

## బాహ్య లింకులు

* మధ్యప్రదేశ్ ముఖ్యమంత్రులు

వర్గం:5వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:మధ్య ప్రదేశ్ ముఖ్యమంత్రులు
వర్గం:1996 మరణాలు
వర్గం:1919 జననాలు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
పెద్దిరెడ్డి ద్వారకనాథ రెడ్డి

**పెద్దిరెడ్డి ద్వారకనాథ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో తంబళ్ళపల్లె నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
పెద్దిరెడ్డి ద్వారకనాథ రెడ్డి 1 జూన్ 1967లో ఆంధ్ర ప్రదేశ్ రాష్ట్రం, చిత్తూరు జిల్లా, సదుం మండలం ,  ఎర్రతివారిపల్లె గ్రామంలో జన్మించాడు. ఆయన 9వ తరగతి వరకు చదువుకున్నాడు.

## రాజకీయ జీవితం
పెద్దిరెడ్డి ద్వారకనాథ రెడ్డి తన అన్న పెద్దిరెడ్డి రామచంద్రారెడ్డి అడుగుజాడల్లో రాజకీయాల్లోకి వచ్చాడు. ఆయన సదుం సింగిల్‌విండో చైర్మన్‌గా, చిత్తూరు జిల్లా సహకార మార్కెటింగ్‌ సోసైటీ చైర్మన్‌గా పని చేశాడు. పెద్దిరెడ్డి ద్వారకనాథరెడ్డి తంబళ్ళపల్లె నియోజకవర్గం వైఎస్ఆర్ కాంగ్రెస్ పార్టీ సమన్వయకర్తగా 2016లో నియమితుడయ్యాడు.

పెద్దిరెడ్డి ద్వారకనాథ రెడ్డి 2019లో జరిగిన అసెంబ్లీ ఎన్నికల్లో తంబళ్ళపల్లె నియోజకవర్గం నుండి తొలిసారి గెలిచి ఎమ్మెల్యేగా అసెంబ్లీకి ఎన్నికయ్యాడు. 
## మూలాలు

వర్గం:1967 జననాలు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా వ్యక్తులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
చింతల రామచంద్రా రెడ్డి (ఆంధ్రప్రదేశ్)

**చింతల రామచంద్రా రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో పీలేరు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
చింతల రామచంద్రా రెడ్డి ఆంధ్రప్రదేశ్ రాష్ట్రం,  చిత్తూరు జిల్లా,  వాల్మీకిపురం మండలం,  వాయల్పాడు లో 13 సెప్టెంబర్ 1962లో జన్మించాడు. ఆయన బీఏ వరకు చదువుకున్నాడు.

## రాజకీయ జీవితం
చింతల రామచంద్రా రెడ్డి తెలుగుదేశం పార్టీ ద్వారా రాజకీయాల్లోకి వచ్చి 1987లో వాయల్పాడు ఎమ్మెల్యేగా ఉన్న నల్లారి అమరనాథ రెడ్డి మరణించడంతో 1988లో వాయల్పాడు అసెంబ్లీ నియోజకవర్గానికి జరిగిన ఉపఎన్నికలలో టీడీపీ అభ్యర్థిగా పోటీచేసి కాంగ్రెస్ అభ్యర్థి నల్లారి సరోజమ్మ పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1989లో ఎన్నికల్లో ఓటమిపాలై, తిరిగి 1994లో జరిగిన ఎన్నికల్లో రెండోసారి ఎమ్మెల్యేగా ఎన్నికయ్యాడు. రామచంద్రా రెడ్డి 1999లో ఓటమిపాలై 2004 , 2009 ఎన్నికలకు దూరంగా ఉన్నాడు.  2008లో జరిగిన నియోజకవర్గాల పునర్విభజనలో భాగంగా వాయల్పాడు నియోజకవర్గం పీలేరు నియోజకవర్గం లో విలీనమైంది.

రామచంద్రా రెడ్డి 2014లో పీలేరు నియోజకవర్గం నుండి వైసీపీ తరుపున పోటీ చేసి జై సమైక్యాంధ్ర పార్టీ అభ్యర్థి నల్లారి  కిషోర్ కుమార్ రెడ్డి పై ఎమ్మెల్యేగా గెలిచాడు. ఆయన 2019లో జరిగిన ఎన్నికల్లో 7,874 ఓట్ల మెజారిటీతో నాల్గొవసారి ఎమ్మెల్యేగా గెలిచి శాసనసభ ప్యానల్ స్పీకర్‌గా పని చేశాడు.

## మూలాలు

వర్గం:1962 జననాలు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా వ్యక్తులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
కొక్కిలిగడ్డ రక్షణనిధి

**కొక్కిలిగడ్డ రక్షణనిధి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో తిరువూరు నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
కొక్కిలిగడ్డ రక్షణనిధి ఆంధ్రప్రదేశ్,  కృష్ణా జిల్లా, తోట్లవల్లూరు మండలం, వల్లూరుపాలెం గ్రామంలో ప్రసాదు, సూర్యకాంతమ్మ దంపతులకు 1 అక్టోబర్ 1968లో  జన్మించాడు. ఆయన 6వ తరగతి వరకు చదువుకున్నాడు.   
## రాజకీయ జీవితం
కొక్కిలిగడ్డ రక్షణనిధి కాంగ్రెస్ పార్టీ ద్వారా రాజకీయాల్లోకి వచ్చి వల్లూరుపాలెం సర్పంచిగా 
2001 నుండి 2006 వరకు పని చేసి, 2006 నుండి 2011 వరకు పమిడిముక్కల జెడ్పీటీసీ సభ్యుడిగా పని చేశాడు. ఆయన వైఎస్సార్‌ మరణానంతరం వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లోతిరువూరు నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచి తొలిసారి అసెంబ్లీకి ఎన్నికయ్యాడు. ఆయన 2019లో జరిగిన ఎన్నికల్లో 10,835 ఓట్ల మెజారిటీతో రెండోసారి ఎమ్మెల్యేగా గెలిచాడు.  
## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:కృష్ణా జిల్లా వ్యక్తులు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
చెవిరెడ్డి భాస్కర్ రెడ్డి

**చెవిరెడ్డి భాస్కర్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో చంద్రగిరి నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
చెవిరెడ్డి భాస్కర్‌ రెడ్డి  ఆంధ్ర ప్రదేశ్ రాష్ట్రం,  చిత్తూరు జిల్లా,  తిరుపతి గ్రామీణ మండలం, తుమ్మలగుంటలో  04 జూన్ 1973లో జన్మించాడు. ఆయన  ఎంఏ, బీఎల్, పీహెచ్‌డీ పూర్తి చేశాడు.

## రాజకీయ జీవితం
చెవిరెడ్డి భాస్కర్‌ రెడ్డి కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 27 ఏళ్ళ వయసులో జడ్పీటీసీ సభ్యుడిగా పోటీ చేసి గెలిచాడు. భాస్కర్‌ రెడ్డి 2007 నుండి 2010 వరకు  తిరుపతి అర్బన్ డెవలప్‌మెంట్ అథారిటీ (తుడా) ఛైర్మన్‌గా, టీటీడీ బోర్డు సభ్యుడిగా పని చేశాడు. ఆయన వైఎస్సార్‌ మరణానంతరం వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో చంద్రగిరి నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచి తొలిసారి అసెంబ్లీకి ఎన్నికయ్యాడు. ఆయన 2019లో జరిగిన ఎన్నికల్లో 41,755 ఓట్ల మెజారిటీతో ఎమ్మెల్యేగా గెలిచి, ప్రభుత్వ విప్‌‌గా నియమితుడయ్యాడు.

చెవిరెడ్డి భాస్కర్‌ రెడ్డి తిరుపతి అర్బన్‌ డెవలప్‌మెంట్‌ అథారిటీ చైర్మన్‌గా 16 జూన్ 2019న  బాధ్యతలు చేపట్టాడు. ఆయన 2021లో టీటీడీ పాలకమండలి ఎక్స్‌అఫిషియో సభ్యుడిగా నియమితుడయ్యాడు. ఆయన 2024లో లోక్‌సభ ఎన్నికలలో ఒంగోలు లోక్‌సభ నియోజకవర్గం నుండి పోటీ చేసి ఓడిపోయాడు.

## మూలాలు

వర్గం:1973 జననాలు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా వ్యక్తులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
కంచర్ల రామకృష్ణారెడ్డి

**కంచర్ల రామకృష్ణారెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. తెలంగాణ ప్రజా సమితి తరపున 1971 నుండి 1977 వరకు నల్గొండ లోక్‌సభ నియోజకవర్గం నుండి పార్లమెంట్ సభ్యుడిగా ప్రాతినిధ్యం వహించాడు.

## జననం, విద్య
రామకృష్ణారెడ్డి 1918, మార్చి 16న తెలంగాణ రాష్ట్రం, నల్గొండ జిల్లా, మునుగోడులో జన్మించాడు. తండ్రిపేరు రామారెడ్డి. హైదరాబాద్ హైకోర్టు నుండి లీగల్ డిప్లొమా (1వ గ్రేడ్ ప్లీడర్‌షిప్) పొందాడు.

## వ్యక్తిగత జీవితం
రామకృష్ణారెడ్డికి ద్రౌపతి దేవితో వివాహం జరిగింది. ఈ దంపతులు ఒక అబ్బాయిని దత్తత తీసుకొని పెంచుకున్నారు.

## రాజకీయ జీవితం
కాంగ్రెస్ పార్టీతో అనుబంధమున్న రామకృష్ణారెడ్డి తరువాత తెలంగాణ ప్రజా సమితి పార్టీలో చేరాడు. 1971లో జరిగిన లోక్‌సభ ఎన్నికల్లో టిపిఎస్ పార్టీ నుండి పోటిచేసి భారత జాతీయ కాంగ్రెస్ పార్టీ అభ్యర్థి వెదిరే నరసింహారెడ్డిపై 5,398 ఓట్ల మెజారిటీతో గెలుపొందాడు.

## సామాజిక సేవ

* విద్య, సామాజిక సేవను ప్రోత్సహించడంకోసం మునుగోడు విద్యా కమిటీ అధ్యక్షుడిగా పనిచేశాడు.
* భూదానోద్యమంకు 1/4వ వంతు ఆస్తిని విరాళంగా ఇచ్చాడు.
* జాగీర్దారీ వ్యవస్థకు వ్యతిరేకంగా తెలంగాణలోని దేశ్‌ముఖగిరిని వదులుకున్న మొదటి దేశ్‌ముఖ్ గా నిలిచాడు.

## నిర్వహించిన పదవులు

* కార్యదర్శి, నల్గొండ తాలూకా కాంగ్రెస్ కమిటీ
* అధ్యక్షుడు, నల్గొండ జిల్లా కాంగ్రెస్ కమిటీ
* కార్యనిర్వాహక సభ్యుడు, ఆంధ్రప్రదేశ్ కాంగ్రెస్ కమిటీ, హైదరాబాద్
* అధ్యక్షుడు, తెలంగాణ ప్రజాసమితి, నల్గొండ జిల్లా
* అధ్యక్షుడు, మునుగోడు పంచాయతీ సమితి
* అధ్యక్షుడు, నల్గొండ జిల్లా సహకార మార్కెటింగ్ సొసైటీ
* చైర్మన్, నల్గొండ జిల్లా పరిషత్

## మూలాలు

వర్గం:1918 జననాలు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:నల్గొండ జిల్లా వ్యక్తులు
వర్గం:నల్గొండ జిల్లా రాజకీయ నాయకులు
వర్గం:5వ లోక్‌సభ సభ్యులు
ది హానరబుల్

**ది హానరబుల్**, ఇది ఒక గౌరవప్రదమైన సంబోధన. దీనిని యునైటెడ్ స్టేట్స్, ఫిలిప్పీన్స్‌లో ఇంకా ఇతర చాలా దేశాలలో ది హానరబుల్ గానూ, ఉపసర్గగా దిహాన్ అని సంక్షిప్తీకరించబడింది. గౌరవనీయులు., లేదా ది హానరబుల్, అనేది కొన్నితరగతుల వ్యక్తుల పేర్లముందు ఉపయోగించే గౌరవప్రదమైన శైలికి చేందిన సంభోధనగా పరిగణిస్తారు.

## ప్రభుత్వాలు వాడకం

### అంతర్జాతీయ దౌత్యం
అంతర్జాతీయ దౌత్య సంబంధాలలో, విదేశీ రాష్ట్రాల ప్రతినిధులను తరచుగా "గౌరవనీయుడు" అని సంబోధిస్తారు. యునైటెడ్ స్టేట్స్ స్టేట్ డిపార్ట్‌మెంట్ ప్రకారం కాన్సులర్ పోస్ట్‌ల అధిపతులు అందరూ, వారు గౌరవప్రదమైన లేదా కెరీర్ పోస్ట్‌హోల్డర్‌లు అయినా, బిరుదును అందిస్తారు.  అయితే శైలి "అతని / ఆమె / మీ ఎక్సెలెన్సీ బదులుగా "గౌరవప్రదమైన ""రాయబారులు, లేదా హై కమిషనర్ అని ఉపయోగిస్తారు 
## న్యాయమూర్తులు
అన్నిఉన్నత న్యాయస్థానాల న్యాయమూర్తులు అధికారికంగా కార్యాలయంలో ఉన్నప్పుడు, ఆతర్వాత కూడా *గౌరవనీయమైన* శైలి ద్వారా సూచించబడతారు.

### భారతదేశం
భారతదేశంలో, భారత హైకోర్టుల, భారత సుప్రీంకోర్టు న్యాయమూర్తులను "గౌరవనీయులు" అని సంబోధిస్తారు. శైలీకృతంగా " HMJ " అని తరచుగా సంక్షిప్తీకరించబడింది. అనగా గౌరవనీయులైన Mr/Ms తరువాత జష్టిష్ అని సంబోధిస్తారు. రాష్ట్రపతి, ఉపరాష్ట్రపతిని, మంత్రులును గౌరవనీయుడు అని సంబోధిస్తారు. అధికారంలో ఉన్న ప్రభుత్వాధినేతలను, చట్టసభల సభ్యులను "గౌరవనీయులు లేదా గౌరవనీయుడు" అని పిలవబడతారు. తరువాత వారి పేరు కూడా ఉంటుంది. 

## ఇతర సందర్భాలలో
ప్రైవేట్, లాభాపేక్ష లేని, ప్రభుత్వేతర (NGO) సంస్థలు, మతపరమైన ఉద్యమాల నాయకుడిని లేదా వ్యవస్థాపకుడిని కొన్నిసార్లు ది హానరబుల్‌గా స్టైల్ చేస్తాయి.

## మూలాలు


## వెలుపలి లంకెలు

వర్గం:చిరునామా రూపాలు
దత్తాత్రేయ హోసబలె

**దత్తాత్రేయ హోసబలె** (జననం: 1 డిసెంబర్ 1954) జాతీయ భావాలు కలిగిన రాష్ట్రీయ స్వయం సేవక్ సంఘ్ కార్యకర్త. ఇతను సంఘ్ పరివార్ విద్యార్థి సంస్థ అయిన అఖిల భారతీయ విద్యార్థి పరిషత్‌లో 15 ఏళ్లపాటు ప్రధాన కార్యదర్శిగా పనిచేశాడు. ప్రస్తుతం మార్చి 2021 నుండి రాష్ట్రీయ స్వయంసేవక్ సంఘ్ (ఆరెస్సెస్) సర్ కార్యవాహ (ప్రధాన కార్యదర్శి)బాధ్యతలు నిర్వహిస్తున్నాడు.

## ప్రారంభ జీవితం
దత్తాత్రేయ హోసబలె 1954లో కర్ణాటకలోని షిమోగాలోని సొరబ్‌లో జన్మించాడు. ఆరెస్సెస్ కార్యకర్తల కుటుంబం నుండి వచ్చిన అతను లాభాపేక్ష లేని విధాన పరిశోధన సంస్థ అయిన ఇండియా పాలసీ ఫౌండేషన్‌కి వ్యవస్థాపక ధర్మకర్తగా వ్యవహరించాడు.
## ఆరెస్సెస్ తో అనుబంధం
అతను మైసూరు విశ్వవిద్యాలయం నుండి ఆంగ్ల సాహిత్యంలో పోస్ట్ గ్రాడ్యుయేట్ పూర్తి చేసి, 1968లో ఆరెస్సెస్ లో చేరాడు. 1972లో ఎబివిపిలో చేరి, 1978లో పూర్తిస్థాయి కార్యకర్తగా మారాడు. ఎబివిపిలో అతని చేసిన కృషి 1978లో ఎబివిపి ప్రధాన కార్యదర్శిగా నియమితులవ్వడానికి దారి తీసింది. అతను 15 సంవత్సరాలకు పైగా ఆ పదవిలో ఉన్నాడు. అస్సాంలోని గౌహతిలో యూత్ డెవలప్‌మెంట్ సెంటర్‌ను ఏర్పాటు చేయడంలో కూడా ఇతను చురుకైన పాత్ర పోషించాడు.

అతను కన్నడ, హిందీ, ఇంగ్లీష్, సంస్కృతంలో నిష్ణాతుడు. అసీమా అనే కన్నడ మాసపత్రిక వ్యవస్థాపక సంపాదకుడు. 2004లో హోసబలె ఆరెస్సెస్ సహ-బౌధిక్ ప్రముఖ్ (ఆరెస్సెస్ మేధో విభాగానికి రెండవ కమాండ్) అయ్యాడు. ఆ తర్వాత, 2009లో, సర్ కార్యవాహ బాధ్యతలో ఉన్న మోహన్ భగవత్ స్థానంలో సురేష్ జోషి వచ్చినప్పుడు, అతను సహ-సర్ కార్యవాహ అయ్యాడు. మార్చి 2021లో సురేష్ జోషి స్థానంలో హోసబలె వచ్చాడు. 
## గుర్తింపు
ప్రచారక్‌గా ఉంటూ ఎక్కువ సమయం ఎబివిపిలో గడిపిన మొదటి సర్-కార్యవాహ హోసబలె.
## మూలాలు

వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
బోస్ కార్పొరేషన్

**బోస్ కార్పొరేషన్** ప్రధానంగా ఆడియో పరికరాలు తయారు చేసే ఒక అమెరికన్ సంస్థ. ఈ సంస్థను 1964 లో అమర్ బోస్, అమెరికాలోని మసాచుసెట్స్, ఫ్రేమింగ్‌హాం లో ప్రారంభించాడు. ఈ సంస్థ హోం ఆడియో సిస్టంస్, స్పీకర్స్, నాయిస్ క్యాన్సిలింగ్ హెడ్ ఫోన్లు, ప్రొఫెషనల్ ఆడియో సిస్టంస్, వాహనాల్లో వాడే ఆడియో పరికరాలకు ప్రసిద్ధి చెందింది.

## మూలాలు

వర్గం:1964 స్థాపితాలు
పూడి శ్రీహరి

**పూడి శ్రీహరి** ఆంధ్ర ప్రదేశ్ కి చెందిన ప్రముఖ విలేఖరి, రచయిత. ప్రస్తుతం ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డి యొక్క చీఫ్ పబ్లిక్ రిలేషన్స్ అధికారిగా విధులు నిర్వర్తిస్తున్నారు.

## బాల్యం, విద్యాభ్యాసం
విశాఖపట్నం జిల్లా మామిడిపల్లి (దేవరాపల్లి మండలం)లో పూడి శ్రీహరి జన్మించాడు. డిగ్రీ వరకు విశాఖ జిల్లాలోనే విద్యాభ్యాసం చేసారు. విశాఖ జిల్లా రూరల్ రిపోర్టర్ గా డిగ్రీ చివరి సంవత్సరంలో వృత్తిని ఆరంభించి ఆ తర్వాతి క్రమంలో డెస్క్ జర్నలిస్ట్, చీఫ్ న్యూస్ కో ఆర్డినేటర్, ఎడిటర్ గా పనిచేసారు.

## వృత్తి
వై.ఎస్. జగన్మోహన్ రెడ్డి చేపట్టిన *[[ప్రజా సంకల్ప యాత్ర]]* నేపథ్యంలో *అడుగడుగునా అంతరంగం* అనే పుస్తకాన్ని 2019 లో రచించారు. అసెంబ్లీ ఎన్నికలకి రెండేళ్ల ముందు నుండి వై ఎస్ జగన్ యొక్క మీడియా కార్యకలాపాల్ని పర్యవేక్షించిన పిమ్మట 2019 జూన్ 26 న ముఖ్యమంత్రి యొక్క చీఫ్ పబ్లిక్ రిలేషన్స్ అధికారిగా నియమితులయ్యారు.

## మూలాలు

వర్గం:మూలాలు లేని వ్యాసాలు
రజనీకాంత్ ష్రాఫ్

**రజ్జు ష్రాఫ్** అని కూడా పిలువబడే **రజనీకాంత్ దేవిదాస్ ష్రాఫ్** ఒక భారతీయ వ్యాపారవేత్త, బిలియనీర్.   అతను యుపిఎల్ లిమిటెడ్ వ్యవస్థాపకుడు,  చైర్మన్. భారత ప్రభుత్వం ఆయనకు 2021లో భారత మూడవ అత్యున్నత పౌర పురస్కారం పద్మభూషణ్ ను ప్రదానం చేసింది. 2021  లో పద్మభూషణ్ అందుకున్న ఏకైక పారిశ్రామికవేత్త ష్రాఫ్.  అతను భారతదేశపు 'పంట సంరక్షణ రాజు'గా పరిగణించబడుతున్నాడు. ఆయనకు భారత ప్రభుత్వం 2022 లో పద్మభూషణ్ పురస్కారాన్ని ప్రకటించింది.

## జననం
ఆయన గుజరాత్ లోని కచ్ లో జన్మించారు.

## జీవితం
1969లో ముంబైలో యుపిఎల్ లిమిటెడ్ ను ఏర్పాటు చేయడం ద్వారా భారతదేశంలో రెడ్ ఫాస్ఫరస్ తయారీకి ఆయన మార్గదర్శకుడయ్యాడు.   అతను బొంబాయి విశ్వవిద్యాలయం నుండి కెమిస్ట్రీ గ్రాడ్యుయేట్. ఫోర్బ్స్ ఇండియా స్ టైకూన్స్ ఆఫ్ టుమారో 2018లో ఆయన జాబితా పొందారు. 

సెప్టెంబరు 2018లో ష్రాఫ్ మెక్సికో లేదా మానవాళికి చేసిన అత్యుత్తమ సేవలకు గుర్తింపుగా విదేశీయులకు మెక్సికన్ ప్రభుత్వం అందించే అత్యున్నత మెక్సికన్ ఆర్డర్ అయిన ఓర్డెన్ మెక్సికానా డెల్ అజ్టెకా (మెక్సికన్ ఆర్డర్ ఆఫ్ ది అజ్టెక్ ఈగిల్)ని అందుకున్నాడు. 

## అవార్డులు

* పద్మభూషణ్  2021
* ఫోర్బ్స్ ఇండియాస్ టైకూన్స్ ఆఫ్ టుమారో  2018
* ఎర్నెస్ట్ & యంగ్ ఎంటర్ ప్రెన్యూర్ ఆఫ్ ది ఇయర్ అవార్డు, 2013 
* మెక్సికో ఫెడరల్ ప్రభుత్వంచే ఆర్డెన్ మెక్సికానా డెల్ అజ్టెకా, 2018
* ఇండియన్ కెమికల్ కౌన్సిల్ లైఫ్ టైమ్ అచీవ్ మెంట్ అవార్డు, 2010 

## మూలాలు

వర్గం:జీవిస్తున్న ప్రజలు
వర్గం:గుజరాత్ వ్యక్తులు
వర్గం:పద్మభూషణ పురస్కార గ్రహీతలు
వర్గం:భారతీయ వ్యాపారవేత్తలు
వర్గం:బొంబాయి విశ్వవిద్యాలయం పూర్వ విద్యార్థులు
రాజ్‌కుమార్ రావు

**రాజ్‌కుమార్‌ రావు** హిందీ సినిమా నటుడు.ఆయన 2010లో విడుదలైన 'రణ్' సినిమా ద్వారా సినీరంగంలోకి అడుగుపెట్టాడు. ఆయన 2013లో విడుదలైన  'షాహిద్' సినిమాకు గాను ఉతమ నటుడిగా జాతీయ అవార్డు అందుకున్నాడు.
## నటించిన సినిమాలు

## వెబ్ సిరీస్

## వీడియో సాంగ్

## మూలాలు

వర్గం:1984 జననాలు
వర్గం:హర్యానా వ్యక్తులు
వర్గం:హిందీ సినిమా నటులు
తెలంగాణ ప్రజా సమితి

**తెలంగాణ ప్రజా సమితి** (**తెలంగాణ పీపుల్స్ కన్వెన్షన్**) అనేది తెలంగాణ ప్రాంతానికి ప్రత్యేక రాష్ట్ర సాధన కోసం పోరాడిన భారతీయ రాజకీయ పార్టీ.

## చరిత్ర
1969, ఫిబ్రవరి 28న తెలంగాణ ప్రజా సమితి పార్టీ స్థాపించబడింది. అనంతుల మదన్ మోహన్ పార్టీ వ్యవస్థాపక అధ్యక్షుడిగా ఉన్నాడు. మొదటి కార్యక్రమంగా మార్చి 3 న తెలంగాణ బందును జరిపింది.  మే 1న  మేడే నాడు తెలంగాణ కోర్కెల దినంగా జరపాలని తెలంగాణ ప్రజా సమితి ఇచ్చిన పిలుపు హింసాత్మకంగా మారింది. కానీ తరువాత తెలంగాణ ఉద్యమానికి నాయకత్వం వహించిన మర్రి చెన్నారెడ్డి ఈ పార్టీని తన చేతుల్లోకి తీసుకున్నాడు. ఆ తరువాత జరిగిన కొన్ని సంఘటనల మూలంగా 1969 సెప్టెంబరులో ఉద్యమం చల్లారడం మొదలైంది. విద్యార్థులు ఆందోళన మాని చదువులకు మళ్ళాలని తెలంగాణ ప్రజా సమితి సెప్టెంబరు 23న ఒక ప్రకటనలో పిలుపునిచ్చింది. విద్యార్థులను తరగతులకు వెళ్ళమని నాయకులు చేసిన ప్రకటన పలు విమర్శలకు గురై, నిరసన ప్రదర్శనలు జరిగాయి. తెలంగాణ ప్రజా సమితి ఉపాధ్యక్షుడు వీరారెడ్డి కూడా ఈ నిర్ణయాన్ని వ్యతిరేకించాడు.

విద్యార్థులు పరీక్షలలోను, గ్రామీణులు వ్యవసాయపు పనులలోను నిమగ్నమై ఉన్నందున, ఉద్యమంలో స్తబ్దత వచ్చిందని, ప్రస్తుతానికి ఉద్యమాన్ని వాయిదా వేసి, మళ్ళీ 1970 జనవరి 1 నుండి ప్రారంభిస్తున్నట్లు 1969 నవంబరు 26న చెన్నారెడ్డి ఒక ప్రకటన చేసాడు. ఈ ప్రకటనతో ఉద్యమం ముగిసినట్లైంది. 1969 డిసెంబరు 6న తెలంగాణ ప్రజా సమితి నాయకులు టి.ఎన్. సదాలక్ష్మి, మరో ముగ్గురు ఒక సంయుక్త ప్రకటనలో చెన్నారెడ్డిని ప్రజా సమితి అధ్యక్ష పదవి నుండి తొలగిస్తున్నట్లు ప్రకటించారు. అయితే ప్రజాసమితిలోని మిగిలిన నాయకులెవరూ వీరికి మద్దతు నివ్వలేదు.

తెలంగాణ ప్రజాసమితి మరో రెండేళ్ళు రాజకీయాల్లో ఒక శక్తిగా చురుగ్గానే ఉంది. 1971లో పార్లమెంటుకు జరిగిన మధ్యంతర ఎన్నికలలో 10 సీట్లు సాధించింది. అయితే ఆ ఎన్నికల్లో ఇందిరా గాంధీకి సంపూర్ణ ఆధిక్యత రావడంతో తెలంగాణ ప్రజా సమితి మద్దతు కీలకం కాలేదు. 1971 సెప్టెంబరు 24న కాసు బ్రహ్మానంద రెడ్డి రాజీనామా చేసాక కొద్దిరోజులకు చెన్నారెడ్డి తెలంగాణ ప్రజా సమితిని రద్దు చేసాడు. అనంతరం సభ్యులు కాంగ్రెస్‌ పార్టీలో విలీనమయ్యారు.

1983లో వందేమాతరం రాంచందర్ రావు అధ్యక్షుడిగా, ప్రతాప్ కిషోర్ ప్రధాన కార్యదర్శిగా మళ్ళీ ఈ పార్టీ పునఃప్రారంభమైంది. వందేమాతరం రాంచందర్ రావు మరణించిన తరువాత గాంధేయవాది భూపతి కృష్ణమూర్తి (తెలంగాణ గాంధీ) పార్టీ అధ్యక్షుడిగా ఎన్నికయ్యాడు, 2015 జనవరిలో మరణించే వరకు దాదాపు రెండు దశాబ్దాల పాటు పార్టీని నడిపించాడు. భూపతి కృష్ణమూర్తి తర్వాత నీరా కిషోర్ తెలంగాణ ప్రజా సమితి అధ్యక్షుడిగా ఎన్నికయ్యాడు.

## ఉద్యమం
ప్రత్యేక తెలంగాణ రాష్ట్రం కోసం తమ డిమాండ్‌ను ముందుకు తీసుకురావడానికి ఈ పార్టీ తెలంగాణ ప్రాంతమంతటా సమ్మెలు, ర్యాలీలు నిర్వహించింది. 1969, జూన్ నెలలో హైదరాబాద్‌లో తెలంగాణ ప్రజా సమితి నిర్వహించిన సార్వత్రిక సమ్మెలలో పార్టీ మద్దతుదారులు, సమైక్య ఆంధ్ర రాష్ట్ర మద్దతుదారులతో, పోలీసులతో ఘర్షణ పడటం హింసలకు దారితీసింది.

## ఎన్నికలు
1971లో జరిగిన లోక్‌సభ ఎన్నికల్లో తెలంగాణ ప్రాంతంలోని 11 స్థానాలలో 10 స్థానాలను తెలంగాణ ప్రజా సమితి పార్టీ గెలుచుకుంది. 1971, సెప్టెంబరు టిపిఎస్ పార్టీ కాంగ్రెస్‌ పార్టీలో విలీనమైంది. దాంతో ప్రత్యేక తెలంగాణ ఆందోళనలు తాత్కాలికంగా నిలిపివేయబడ్డాయి. పివి నర్సింహారావు ఆంధ్రప్రదేశ్ రాష్ట్రానికి ముఖ్యమంత్రి అయ్యాడు.

## మూలాలు

## బయటి లింకులు
* http://epaper.thehansindia.com/c/30245124 

వర్గం:తెలంగాణ
వర్గం:తెలంగాణ రాజకీయ పార్టీలు
వర్గం:రాజకీయ ఉద్యమాలు
ది వైట్ టైగర్

**ది వైట్‌ టైగర్‌** 2021లో విడుదలైన హిందీ సినిమా.  ఇండో–ఆస్ట్రేలియన్‌ రచయిత అరవింద్‌ అడిగి రాసిన 'ది వైట్‌ టైగర్‌' నవల ఆధారంగా నిర్మించిన ఈ సినిమాకు  రమిన్‌ బెహరానీ దర్శకత్వం వహించాడు. ది వైట్ టైగ‌ర్ న్యూయార్క్ టైమ్స్ బెస్ట్ సెల్ల‌ర్ గా 2008లో మ్యాన్ బుక‌ర్ ప్రైజ్ గెలుచుకుంది. ఆదర్శ్‌ గౌరవ్‌, రాజ్‌కుమార్‌ రావు, ప్రియాంక చోప్రా, మహేష్ మంజ్రేకర్ ప్రధాన పాత్రల్లో నటించిన ఈ సినిమా 22 జనవరి 2021న  నెట్​ఫ్లిక్స్ లో విడుదలైంది. 2021లొ ఆస్కార్ కు నామినేటెడ్ అయిన ఈ చిత్రానికి ప్రేమ్ అక్కరాజు ఎగ్జిక్యూటివ్ నిర్మాత. 

## నటీనటులు
*ఆదర్శ్‌ గౌరవ్‌ - బలరామ్‌ హల్వాయి 
* రాజ్‌కుమార్‌ రావు - అశోక్ షా 
* ప్రియాంక చోప్రా - పింకీ షా 
* మహేష్ మంజ్రేకర్  
* విజయ్ మౌర్య  - ముకేశ్ 
* కమలేష్ గిల్ - గ్రాన్నీ కుసుమ్ 
*స్వరూప్ సంపత్ 
* తావిడ్ రైక్  జామన్
* వేదాంత్ సిన్హా 
* నలనీష్ నీల్

## మూలాలు

## బయటి లింకులు
*  
వర్గం:2021 సినిమాలు
కోనేటి ఆదిమూలం

**కోనేటి ఆదిమూలం** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో సత్యవేడు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
కోనేటి ఆదిమూలం 03 ఏప్రిల్ 1952లో ఆంధ్ర ప్రదేశ్ రాష్ట్రం, చిత్తూరు జిల్లా, నారాయణవనం మండలం, భీముని చెరువు గ్రామంలో కోనేటి ఎలుమలై, కాంతమ్మ దంపతులకు జన్మించాడు. ఆయన తిరుపతిలోని ఎస్వీ ఆర్ట్స్ కాలేజీ నుండి బీఏ వరకు చదువుకున్నాడు.

## రాజకీయ జీవితం
కోనేటి ఆదిమూలం 1977లో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 1981లో    భీమునిచెరువు గ్రామ సర్పంచిగా పని చేశాడు. కోనేటి ఆదిమూలం 1988లో నారాయణవనం మండలం వైస్ ఎంపీపీగా, 1995లో ఎంపీటీసీగా పని చేసి కాంగ్రెస్ పార్టీకి రాజీనామా చేసి 2001లో టీడీపీలో చేరి జడ్పీటీసీగా ఎన్నికయ్యాడు.

కోనేటి ఆదిమూలం  టీడీపీకి రాజీనామా చేసి వైఎస్సార్ కాంగ్రెస్ పార్టీలో చేరాడు. ఆయన సత్యవేడు నియోజకవర్గం నుండి వైసీపీ అభ్యర్థిగా పోటీ చేసి ఓడిపోయాడు. ఆయన  2019లో జరిగిన అసెంబ్లీ ఎన్నికల్లో తంబళ్ళపల్లె నియోజకవర్గం నుండి తొలిసారి గెలిచి ఎమ్మెల్యేగా అసెంబ్లీకి ఎన్నికయ్యాడు.

2024 లో టి.డి.పి లో చేరారు.

## మూలాలు

వర్గం:1952 జననాలు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా వ్యక్తులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
స్ట్రీట్ లైట్

**స్ట్రీట్‌ లైట్** 2021లో విడుదలైన తెలుగు సినిమా. మూవీ మాక్స్ బ్యానర్ పై మామిడాల శ్రీనివాస్ నిర్మించిన ఈ సినిమాకు విశ్వప్రసాద్ దర్శకత్వం వహించాడు.  తాన్య దేశాయ్, అంకిత్ రాజ్, కావ్య రెడ్డి, వినోద్ కుమార్ ప్రధాన పాత్రల్లో నటించిన ఈ సినిమా తెలుగు, హిందీ భాషల్లో నవంబర్ 19న విడుదలైంది.
 
## నటీనటులు

* తాన్య దేశాయ్ 
*అంకిత్ రాజ్  
*కావ్య రెడ్డి  
*వినోద్ కుమార్ 
*చిత్రం శ్రీను  
*ధన్‌రాజ్  
*షకలక శంకర్  
*ఈశ్వర్  
*వైభవ్  
*కొండా బాబు  
*సాయి కీర్తన 
*పరమహంస  
*పవిత్ర బాలాజీ నాగలింగం 

## సాంకేతిక నిపుణులు

*బ్యానర్: మూవీ మాక్స్ 
*నిర్మాత:  మామిడాల శ్రీనివాస్ 
*కథ, స్క్రీన్‌ప్లే, దర్శకత్వం: విశ్వప్రసాద్
*సంగీతం: విరించి
*సినిమాటోగ్రఫీ:  రవి కుమార్
*ఎడిటర్ : శివ
*ఆర్ట్ : ఎస్ శ్రీనివాస్
*ఫైట్స్ : నిఖిల్
*కొరియోగ్రాఫి : పాల్ మాస్టర్
*స్టూడియో : యుఅండ్ఐ
*పిఆర్ ఓ : మధు వి.ఆర్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
ధమకా

**ధమకా** 2021లో విడుదలైన హిందీ సినిమా. కార్తీక్‌ ఆర్యన్‌, మృణాల్‌ ఠాకూర్‌, అమృత సుభాష్‌, వికాస్‌ కుమార్‌, విశ్వజీత్‌ ప్రధాన  పాత్రల్లో నటించిన ఈ సినిమాకు రామ్‌ మాధవానీ దర్శకత్వం వహించాడు. ఈ సినిమా నవంబర్‌ 19న నెట్‌ఫ్లిక్స్‌ ఓటీటీలో విడుదలైనధి.

## నటీనటులు
*కార్తీక్ ఆర్యన్
*మృణాల్ ఠాకూర్
* కయోజ్ ఇరానీ
*అమృత సుభాష్‌
*వికాస్ కుమార్ 
*విశ్వజీత్ ప్రధాన్
*ప్రియా టాండన్

## సాంకేతిక నిపుణులు
*బ్యానర్లు: 
*నిర్మాతలు:   
*కథ, స్క్రీన్‌ప్లే, దర్శకత్వం:  రామ్  మాధవానీ
*సంగీతం: 
*సినిమాటోగ్రఫీ:  మను ఆనంద్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
పల్లె ప్రకృతి వనం

**పల్లె ప్రకృతి వనం** అనేది తెలంగాణ ప్రభుత్వం చేపట్టిన కార్యక్రమం. తెలంగాణ రాష్ట్రంలోని ప్రతి గ్రామానికి ఒక ప్రకృతి వనం ఏర్పాటు చేయాలన్న లక్ష్యంతో 19,472 గ్రామాల్లో పల్లె ప్రకృతి వనాలను గ్రామీణాభివృద్ధిశాఖ ఆధ్వర్యంలో ఏర్పాటుచేస్తున్నారు.

## ప్రణాళిక
తెలంగాణకు హరితహారంలో భాగంగా గ్రామీణ ప్రాంతాల్లో పచ్చదనాన్ని పెంపొందించడానికి రాష్ట్రంలో రూ.116 కోట్ల వ్యయంతో 19,472 పల్లె ప్రకృతి వనాలు నిర్మించబడ్డాయి. గ్రామాల్లో స్థలం అందుబాటులో ఉన్న వేర్వేరు ప్రదేశాల్లో చిన్న చిన్న వనాలను ఏర్పాటుచేయడానికి వీలుగా భూమిని గ్రామ పంచాయతీలు అభివృద్ధి చేసాయి.

## నిబంధనలు
పల్లె ప్రకృతి వనాలకు సంబంధించి ప్రభుత్వం కొన్ని నిబంధనలు తయారుచేసింది.
* ఎకరం విస్తీర్ణంలో పల్లె ప్రకృతి వనాన్ని ఏర్పాటుచేయాలి
* 4-5 వేల మొక్కలు నాటాలి
* చిట్టడివి మాదిరిగా ఉండాలి
* ఆహ్లాదాన్ని నింపేలా, సేద తీరేలా పండ్లు, సుందరీకరణ మొక్కలు, నీడనిచ్చే చెట్లు మొదలైన నాలుగు రకాల మొక్కలను పెంచాలి
* పంచాయతీరాజ్ నిధులతో పల్లె ప్రకృతి వనం చుట్టూ కంచె ఏర్పాటు చేయాలి
* రూ.3 లక్షల వరకు ఖర్చుతో గ్రామ పంచాయతీ నిధులతో ద్వారం, నామఫలకం ఏర్పాటు చేసుకోవాలి
* నడకకు ప్రత్యేక దారి ఏర్పాటుచేయాలి

## పెంచాల్సిన మొక్కలు
మూడు వరుసలలో (హద్దు వెంట ఎత్తుగా పెరిగే చెట్లు, లోపలి భాగంలో ఎత్తుగా పెరిగే చెట్లు, ఇంకా లోపలి భాగంలో చిన్నగా పెరిగే చెట్ల) పెంచాలి. వేప, రావి, మర్రి, కానుగ, బాదం వంటి భారీ వృక్షాలను హద్దు ప్రదేశంలో పెంచాలి. గన్నేరు, మందార తదితర చెట్లను లోపల పెంచాలి. పండ్ల మొక్కలు, పూల మొక్కలు, ఔషధ మొక్కలు, నిత్యావసర మొక్కలైన ఉసిరి, నేరేడు, సీమ చింత, కరివేపాకు, జామ ఇలా అన్ని రకాలను నాటాలి.

## ఫలితాలు

* రాష్ట్రంలోని కొన్ని గ్రామాల్లో పచ్చని చెట్లు, మొక్కలతోపాటు ఎరువులు వంటివి వాడకుండా కూరగాయలు, ఆకుకూరలు కూడా పండిస్తున్నారు.

## మూలాలు

వర్గం:తెలంగాణ
వర్గం:తెలంగాణ ప్రభుత్వ పథకాలు
వర్గం:తెలంగాణ ప్రభుత్వ నిర్మాణాలు
మిస్టర్ లోన్లీ

**మిస్టర్‌ లోన్లీ** 2021లో విడుదల కానున్న తెలుగు సినిమా. శ్రీమతి దుర్గావతి సమర్పణలో ఎస్.కె.యం.ఎల్ మోషన్ పిక్చర్స్ బ్యానర్ పై  కాండ్రేగుల ఆదినారాయణ నిర్మించిన ఈ సినిమాకు ముక్కి హరీష్ కుమార్ దర్శకత్వం వహించాడు. విక్కీ, నూరజ్‌, కీయా, లోహిత ప్రధాన పాత్రల్లో నటించిన ఈ సినిమా నవంబరు 19న విడుదల కానుంది.

## నటీనటులు
* విక్కీ గుడిమెట్ల  
*నూరజ్‌  
*కియా రెడ్డి   
*లోహిత
*సోనాలి వర్ధమ్

## సాంకేతిక నిపుణులు
*బ్యానర్: ఎస్.కె.యం.ఎల్ మోషన్ పిక్చర్స్
*నిర్మాత:  కాండ్రేగుల ఆదినారాయణ
*కథ, స్క్రీన్‌ప్లే, దర్శకత్వం:  ముక్కి హరీష్ కుమార్
*సంగీతం:  నిజాని అంజాన్
*సినిమాటోగ్రఫీ:  ఆనంద్ గారా
*ఎడిటర్: సాయిరాం
## పాటలు

## మూలాలు

వర్గం:2021 తెలుగు సినిమాలు
వర్గం:2021 సినిమాలు
మిస్ ఆసియా పసిఫిక్ ఇంటర్నేషనల్

**మిస్ ఆసియా పసిఫిక్ ఇంటర్నేషనల్** - ఇది ఒక పురాతన అంతర్జాతీయ అందాల పోటీలు నిర్వహించే సంస్థ. దీని ప్రధాన కార్యాలయం ఫిలిప్పీన్స్‌లోని మనీలాలో ఉంది. మహిళలు తమ వ్యక్తిత్వాన్ని వ్యక్తీకరించడానికి ఇది చక్కని వేదికగా చెప్తారు. ఇది స్త్రీ తన విశ్వాసాన్ని ప్రదర్శించగలగడమే కాక ఇతరుల అభిప్రాయాలను స్వాగతించి మెరుగైన భవిష్యత్తుకు మార్గం సుగమం చేస్తుంది.

అందమే కాదు తమ అభిప్రాయాల్ని వెల్లడించాలనుకునే మహిళలకు ఇది చక్కని మార్గం. సంస్కృతి, జాతి, నమ్మకం.. ఇలా అన్నింటినీ ప్రతిబింబిస్తుంది. ఆరోగ్యకరమైన ఈ పోటీ నిర్వహకులు ప్రతీ స్త్రీ అందంగానే ఉంటుందని విశ్వసిస్తారు. పోటీలో పాల్గొనే యువతుల ఆకాంక్షలు, అవగాహన, మేధస్సులను బట్టి బ్యూటీ క్వీన్స్ గా నిర్ణయించబడుతారు. 

**మిషన్** — మిస్ ఆసియా పసిఫిక్ ఇంటర్నేషనల్ మహిళలు తమ సొంత చర్మంలో సౌకర్యవంతంగా ఉండడమేకాక వారి వ్యక్తిత్వమే తమ అందం అని నమ్ముతారు. అంతేకాకుండా, ఇది వారి నైపుణ్యాలను పెంపొందించుకోవడానికి సహకరిస్తుంది. వారి సామర్థ్యాన్ని స్వతహాగా గుర్తించడానికి, సాధికారతకు ప్రతిరూపంగా ఉండటానికి తద్వారా మంచి అవకాశాలను అందిపుచ్చుకోవడానికి స్త్రీ నమ్మకంగా ఎదగడానికి దొహదపడుతుంది.

**విజన్** — మిస్ ఆసియా పసిఫిక్ ఇంటర్నేషనల్ అనేది మహిళలు తమలో తమనేకాక గ్లోబల్ కమ్యూనిటీలో సానుకూల దృక్పదాన్ని పెంపొందిచుకోవడానికి ఇది సరియైన ఒక వేదిక.

భారతదేశం ఇప్పటి వరకు 3 సార్లు మిస్ ఆసియా పసిఫిక్ ఇంటర్నేషనల్ టైటిల్ ని కైవసం చేసుకుంది.

* 1970లో జీనత్ అమన్, ముంబాయి
* 1973లో తారా అన్నే ఫోన్సెకా, బెంగళూరు
* 2000లో డిసెంబర్ 3న దియా మీర్జా, హైదరాబాదు

## మూలాలు


వర్గం:మిస్ ఆసియా పసిఫిక్ ఇంటర్నేషనల్
వర్గం:అందాల పోటీలు
వర్గం:అంతర్జాతీయ అందాల పోటీలు
భవాల్ జాతీయ ఉద్యానవనం

**భవాల్ జాతీయ ఉద్యానవనం** (బెంగాలీ: ভাওয়াল জাতীয় উদ্যান)  బంగ్లాదేశ్ లో  గల  జాతీయ ఉద్యానవనం.

## చరిత్ర
1974లో భవాల్ జాతీయ ఉద్యానవనాన్ని ఏర్పాటు చేశారు.  దీనిని 1974 వన్యప్రాణి చట్టం కింద 1982లో అధికారికంగా ప్రకటించారు. ఇది ఢాకా నగరానికి ఉత్తరాన సుమారు 40 కిలోమీటర్ల దూరంలో బంగ్లాదేశ్ లోని ఢాకా డివిజన్ లోని గాజీపూర్ లో ఉంది.  ఇది గాజీపూర్ నుండి 20 కిలోమీటర్ల దూరం, కపాసియా నుండి 20 కిలోమీటర్ల దూరంలో ఉంది. ఉద్యానవనం  ప్రధాన ప్రాంతం 940 హెక్టార్లలో కలదు,  చుట్టుపక్కల అడవి  5,022 హెక్టార్ల వరకు విస్తరించి ఉంది. ముఖ్యమైన ఆవాసాలను సంరక్షించడం అదేవిధంగా వినోదానికి అవకాశాలను కల్పించడం దీని ఉద్దేశ్యం. ఇది ఐయుసిఎన్ మేనేజ్ మెంట్ కేటగిరీ వి కింద, రక్షిత ప్రదేశంగా గా ఉంచబడింది. ఇది  అత్యంత సాధారణ వృక్షజాలం ప్రత్యేకమైన కొప్పిస్ సాల్ ఫారెస్ట్. ఈ ప్రాంతం లో  నెమళ్ళు, పులి, చిరుతపులి,  ఏనుగు,  చిరుత పులి , సాంబార్ జింకలు  గుర్తించబడ్డాయి. అయితే వన్యప్రాణులు చాలా వరకు అదృశ్యమయ్యాయి, కొన్ని జాతులు మాత్రమే మిగిలి ఉన్నాయి.  

## జీవావరణం
ఈ ఉద్యానవనంలో 345 వృక్ష జాతులు ఉన్నాయి, వీటిలో 151 విభిన్న వృక్ష జాతులు, 53 పొదలు, 106 మూలికలు, 34 అధిరోహక జాతులు ఉన్నాయి. ఈ ఉద్యానవనంలోని వన్యప్రాణులలో 13 క్షీరదాలు, 9 సరీసృపాలు, 5 పక్షులు, 5 ఉభయచరాలు ఉన్నాయి.  అటవీ శాఖ ఇటీవల నెమళ్ళు, జింకలు, కొండచిలువలు, పిల్లి చేపలను ప్రవేశపెట్టింది. 

## గ్యాలరీ

File:গুইসাপ.jpg
File:Sal forest at Bhawal National Park.jpg
File:The Cute Monkey.jpg
File:The magnificent beauty of National Park.jpg
File:View of river From valley.jpg

## మూలాలు

## బాహ్య లింకులు

*  (పిడిఎఫ్) భవాల్ జాతీయ ఉద్యానవనంలో వన్యప్రాణి జీవవైవిధ్యం

వర్గం:Coordinates on Wikidata
వర్గం:ఉద్యానవనాలు
సువర్ణభూమి విమానాశ్రయం

**సువర్ణభూమి విమానాశ్రయం** (థాయ్: ท่าอากาศยาน สุวรรณภูมิ) థాయ్ ల్యాండ్ లోని బ్యాంకాక్ లో ఉంది. దీనిని **బ్యాంకాక్ విమానాశ్రయం** అని కూడా పిలుస్తారు. బ్యాంకాక్ మెట్రోపాలిటన్ ప్రాంతానికి సేవలందిస్తున్న రెండు అంతర్జాతీయ విమానాశ్రయాలలో ఇది ఒకటి. మరొకటి డాన్ ముయాంగ్ అంతర్జాతీయ విమానాశ్రయం (DMK).  సువర్ణభూమి విమానాశ్రయం 3,240 హెక్టార్ల (32.4 కిమీ2; 8,000 ఎకరాలు) విస్తీర్ణంలో ఉంది, ఇది ఆగ్నేయాసియాలోని అతిపెద్ద అంతర్జాతీయ విమానాశ్రయాలలో ఒకటిగా, విమానయానానికి ప్రాంతీయ కేంద్రంగా మారింది. 
## పేరు-అర్థం
సంస్కృతంలో సువర్ణ భూమి అనగా బంగారు భూమి అని అర్థం. ఈ పేరును దివంగత రాజు భూమిబోల్ అదుల్యదేజ్ ఎంచుకున్నాడు, దీని పేరు బౌద్ధులు పాలించిన సువర్ణమైన రాజ్యాన్ని సూచిస్తుంది. ఇది గంగానదికి తూర్పున, ఆగ్నేయాసియాలో ఉండేది. దీనిని ఉద్దేశించి థాయ్ ప్రభుత్వం బ్యాంకాక్ విమానాశ్రయానికి సువర్ణభూమి విమానాశ్రయం అని పేరు పెట్టింది.
## చరిత్ర
సువర్ణభూమి అధికారికంగా పరిమిత దేశీయ విమాన సర్వీసుల కోసం 15 సెప్టెంబర్ 2006న ప్రారంభించబడింది. 28 సెప్టెంబర్ 2006న దేశీయ, అంతర్జాతీయ వాణిజ్య విమాన.రవాణాలు ప్రారంభమయ్యాయి.

ఈ విమానాశ్రయం ప్రస్తుతం థాయ్ ఇంటర్నేషనల్ ఎయిర్‌వేస్, థాయ్ స్మైల్ ఎయిర్‌వేస్, బ్యాంకాక్ ఎయిర్‌వేస్, థాయ్ వియెట్‌జెట్ ఎయిర్‌లకు ప్రధాన కేంద్రంగా ఉంది. ఇది ఆసియా, ఓషియానియా, యూరప్, ఆఫ్రికాలను అనుసంధానించే వివిధ విదేశీ క్యారియర్‌లకు ప్రాంతీయ గేట్‌వేగా, కనెక్టింగ్ పాయింట్‌గా పనిచేస్తుంది.
### ర్యాంకింగ్
2020లో ప్రపంచంలోని అగ్రశ్రేణిలో ఉన్న వంద విమానాశ్రయాలలో సువర్ణభూమి విమానాశ్రయం 48వ స్థానంలో ఉంది. 2019లో 46వ స్థానంలో, 2017లో 38వ స్థానంలో, 2016లో 36వ స్థానంలో ఉంది. 2018లో థాయ్‌లాండ్ డెవలప్‌మెంట్ రీసెర్చ్ ఇన్‌స్టిట్యూట్ (TDRI) చేసిన పరిశోధన ప్రకారం, విమానాశ్రయం ర్యాంకింగ్ గత ఆరేళ్లుగా మెరుగుపడలేదు.
## ఆక్రమణ
26 నవంబర్, 2008న, పీపుల్స్ అలయన్స్ ఫర్ డెమోక్రసీ ద్వారా విమానాశ్రయాన్ని అక్రమంగా ఆక్రమించి, డిపార్చర్ లాంజ్‌ను మూసివేసి, నిష్క్రమణలను అడ్డుకున్నారు. దాదాపు 3,000 మంది ప్రయాణికులు ప్రధాన టెర్మినల్‌లో చిక్కుకుపోయారు. మరో 3,50,000 మంది దేశంలోని అన్ని విమానాలల్లో నిలిచిపోయారు.  పీపుల్స్ అలయన్స్ ఫర్ డెమోక్రసీ 12:00 గంటలకు కంట్రోల్ టవర్‌ను స్వాధీనం చేసుకుంది.  2 డిసెంబర్ 2008న, నిరసనకారులు చట్టవిరుద్ధంగా నిరసనలు చేస్తున్నందున విమానాశ్రయం నుండి బయలుదేరడానికి అంగీకరించి, విమానాల పునఃప్రారంభానికి అనుమతి ఇచ్చారు.

## సైక్లింగ్ ట్రాక్
డిసెంబర్ 2015లో, సువర్ణభూమి విమానాశ్రయం చుట్టూ ఒక సైక్లింగ్ ట్రాక్‌ను ప్రవేశపెట్టాయి. స్కై లేన్ ప్రవేశ ద్వారం విమానాశ్రయ ప్రాంతం ఈశాన్య మూలలో ఉంది. సైక్లింగ్ చేసే వారు తమ సైకిళ్లు, బైక్‌లను ఉచితంగా ఇక్కడకు తీసుకురావచ్చు.  స్కై లేన్ అనేది సైక్లింగ్ కోసం మాత్రమే నిర్మించబడింది. స్కై లేన్ పొడవు 23.5 కిమీ, ఇది ఆసియాలోనే అతి పొడవైనది.  సైక్లింగ్ చేసేవారి కోసం ప్రత్యేకంగా రూపొందించబడిన స్కై లేన్ సౌకర్యాలలో వైద్య సదుపాయాలు, దుకాణాలు, ఆహారం, పానీయాలు, ట్రాక్, పార్కింగ్, విశ్రాంతి స్థలం ఉన్నాయి. ప్రవేశ ద్వారం 06:00 నుండి 18:00 వరకు తెరిచి ఉంటుంది.23 నవంబర్ 2018న, సువర్ణభూమి విమానాశ్రయంలో సైక్లింగ్ లేన్‌ను అధికారికంగా ప్రారంభించారు. ట్రాక్‌ను హ్యాపీ అండ్ హెల్తీ బైక్ లేన్‌గా నిర్ణయించారు.
## మూలాలు

వర్గం:థాయిలాండ్
సోమిడి

**సోమిడి** తెలంగాణ రాష్ట్రం, హన్మకొండ జిల్లా, కాజీపేట మండలంలోని గ్రామం. ఇది కాజీపేట 52వ డివిజన్ పరిధిలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత వరంగల్ జిల్లా లోని హన్మకొండ మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ పట్టణ జిల్లాలో,  కొత్తగా ఏర్పాటు చేసిన కాజీపేట మండలం (హన్మకొండ జిల్లా) లోకి చేర్చారు.   ఆ తరువాత 2021  లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 

## సమీప గ్రామాలు
ఇక్కడికి సమీపంలో కాజీపేట, తరాలపల్లి, కడిపికొండ, కొత్తపల్లి, బట్టుపల్లి, అమ్మవారిపేట, రాంపూర్, మడికొండ, శాయంపేట మొదలైన గ్రామాలు ఉన్నాయి.

## ఉపప్రాంతాలు
ఇక్కడ వెంకటాద్రినగర్, సిద్ధార్థనగర్, సిద్ధార్థనగర్, భవాని నగర్, నేషనల్ ఇన్స్టిట్యూట్ ఆఫ్ టెక్నాలజీ క్యాంపస్ మొదలైనవి సోమిడి ఉపప్రాంతాలు.

## ప్రార్థనా మందిరాలు
* గణపతి దేవాలయం
* సాయిబాబా దేవాలయం
* ఆంజనేయస్వామి దేవాలయం
* మహంకాళి దేవాలయం
* మస్జిద్ ఇ మహమ్మద్ ఫసీహ్
* మదరసా దారుల్ ఖురాన్

## విద్యాసంస్థలు
* చైతన్య డిగ్రీ కళాశాల
* రైల్వే జూనియర్ కళాశాల
* నేతాజీ ఇన్‌స్టిట్యూట్ ఆఫ్ ఫార్మాస్యూటికల్ సైన్సెస్
* సెయింట్ ఆన్స్ హైస్కూల్
* రైల్వే మిక్స్‌డ్ స్కూల్
* సెయింట్ ఫ్రాన్సిస్ అక్షర హైస్కూల్

## రవాణా
సమీప రైల్వేస్టేషను హసన్‌పర్తి, కాజీపేట, వరంగల్లు పట్టణాలలో ఉంది. ఈ పట్టణాల నుండి రోడ్డు కనెక్టివిటీ కూడా ఉంది.

## ఇతర వివరాలు

* వైద్య చికిత్స కోసం ఇక్కడ ప్రాథమిక ఆరోగ్య కేంద్రం ఉంది.
* రెండవ విడత మిషన్ కాకతీయ పనుల్లో సోమిడి ఊర చెరువును ఎంపిక చేసి దాదాపు రూ. 65 లక్షల వ్యయంతో పునరుద్ధరణ పనులు చేపట్టి, జేసీబీల సహకారంతో మట్టిని తీసి వ్యయసాయ భూముల్లోకి తరలించారు. చెరువు లోతు గణనీయంగా పెరగడంతో దీనిద్వారా దాదాపు 102 ఎకరాల్లో ఖరీఫ్, రబీ పంటలు పండుతాయి.

## మూలాలు

## వెలుపలి లింకులు
బలరాంపూర్ సామూహిక అత్యాచారం

2020 సెప్టెంబర్ 29 న, ఉత్తర ప్రదేశ్ లోని బలరాంపూర్‌లో 22 ఏళ్ల దళిత విద్యార్థిపై సామూహిక అత్యాచారం జరిగింది. ఆమెను ఆసుపత్రికి తరలిస్తుండగా మార్గమధ్యం లోనే మరణించింది.  ఆమె కుటుంబం చెప్పిన దాని ప్రకారం, ఆమె ఇంటికి తిరిగి వస్తుండగా షాహిద్, సాహిల్ అనే ఇద్దరు వ్యక్తులు ఆమెను కిడ్నాప్ చేసి, అత్యాచారం చేశారు. అత్యాచారం తర్వాత కూడా ఆమెను దారుణంగా హింసించారని పోస్ట్‌మార్టం నివేదిక సూచించింది.   ఆమె శరీరంపై కనీసం పది గాయాలు, ఆమె చెంప, ఛాతీ, మోచేతులు, ఎడమ తొడపై ఎనిమిది గీరుకుపోయిన గాయాలు, ఎడమ కాలు, మోకాలిపై రెండు రాపిడిగాయాలూ ఉన్నాయని పోస్ట్‌మార్టం నివేదిక పేర్కొంది.  ఇద్దరు ప్రధాన నిందితులను ఉత్తర ప్రదేశ్ పోలీసులు అరెస్టు చేశారు. బాధితుడి కుటుంబానికి ఉత్తరప్రదేశ్ ప్రభుత్వం ఆర్థిక సహాయం చేసింది.  

## సంఘటన, అరెస్టులు
సెప్టెంబరు 29, మంగళవారం సాయంత్రం, బికామ్ రెండవ సంవత్సరం చదువుతున్న బాధితురాలు ఇంటికి తిరిగి వస్తుండగా ఈ సంఘటన జరిగింది.  కాలేజీలో చేరడం కోసం 10 గంటలకు ఆమె వెళ్లిందని ఆమె తల్లి విలేకరులతో చెప్పింది. తిరిగి వస్తుండగా, కొంతమంది పురుషులు ఆమెను బలవంతంగా తమ కారులో ఎక్కించుకుని, ఆమెకు మత్తుమందులు ఎక్కించి, ఆమెపై అత్యాచారం చేశారు. ఆమె కాళ్లు విరగ్గొట్టి రిక్షాలో వెనక్కి పంపించారు. 

ఆమె విషమ పరిస్థితిలో ఇంటికి తిరిగి వచ్చింది. తల్లిదండ్రులు ఆమెను సమీపంలోని ఆసుపత్రికి తరలిస్తూండగా ఆమె మార్గమధ్యంలో మరణించింది. ఆసుపత్రి నుండే పోలీసులకు ఫిర్యాదు చేసారు. బలరాంపూర్ పోలీసు సూపరింటెండెంట్ దేవ్ రంజన్ వర్మ ప్రకారం, "తల్లిదండ్రుల ఫిర్యాదు మేరకు పోలీసులు చర్య తీసుకున్నారు. షాహిద్, సాహిల్‌ లను నిందితులుగా గుర్తించి వారిని అరెస్టు చేశారు". 

## దహనం
 
సెప్టెంబరు 30వ తేదీ బుధవారం రాత్రి ఆమె కుటుంబ సభ్యులు, ఉత్తర ప్రదేశ్ పోలీసుల సమక్షంలో ఆమె అంత్యక్రియలు నిర్వహించారు.  

## మూలాలు


వర్గం:Coordinates on Wikidata
వర్గం:మహిళలపై హింస
వర్గం:ఉత్తర ప్రదేశ్‌లో జరిగిన నేరాలు
ఇందిరా శోభన్

**పోశాల ఇందిరా శోభన్ గౌడ్** తెలంగాణ రాష్ట్రానికి చెందిన రాజకీయ నాయకురాలు. ఆమె 2024 ఫిబ్రవరి 2024న కాంగ్రెస్ పార్టీలో చేరింది.

## జననం, విద్యాభాస్యం
ఇందిరా శోభన్  తెలంగాణ రాష్ట్రం, నాగర్‌కర్నూల్ జిల్లా,  చారకొండ గ్రామంలో 13 డిసెంబర్ 1979న జన్మించింది. ఆమె పదవ తరగతి వరకు మహబూబ్​నగర్​ జిల్లా బాలానగర్ లోని సోషల్ వెల్ఫేర్ రెసిడెన్సియల్ పాఠశాలలో చదివి, ఉస్మానియా యూనివర్సిటీ నుండి పీజీ పూర్తి చేసి, ప్రస్తుతం పి.హెచ్.డి చేస్తుంది.

## రాజకీయ జీవితం
ఇందిరా శోభన్ హైదరాబాద్ లోని నిజాం కాలేజీలో అసిస్టెంట్ ప్రొఫెసర్ గా పని చేస్తూ  తెలంగాణ ప్రత్యేక రాష్ట్ర సాధనలో భాగంగా ఉద్యమాల్లో క్రియాశీలకంగా పని చేసింది. ఆమె తెలంగాణ జాగృతిలో చేరి మహిళా విభాగం అధ్యక్షురాలిగా పని చేసింది. తెలంగాణ ప్రత్యేక రాష్ట్రం ఏర్పాటైన తరువాత తెలంగాణ రాష్ట్రం ఇచ్చిన కాంగ్రెస్ పార్టీ, సోనియాగాంధీ మీద ఉన్న అభిమానంతో ఆమె కాంగ్రెస్ పార్టీలో చేరి టీపీసీసీ అధికార ప్రతినిధిగా ప్రజలకోసం, ప్రజా సమస్యల కోసం పార్టీ తరుపున వివిధ అంశాల మీద పోరాటాలు చేస్తూ, పార్టీ బలోపేతానికి కృషి చేసింది. 
 
ఇందిరా శోభన్ టీపీసీసీ శాశ్వత ఆహ్వానితురాలిగా, సూర్యాపేట జిల్లా టీపీసీసీ ట్రైనింగ్ కమిటీ కోఆర్డినేటర్‌గా, టీపీసీసీ ఓబీసీ సాధికారత కమిటీ సభ్యురాలిగా, హైదరాబాద్ జిల్లా కాంగ్రెస్ ఉపాధక్షురాలిగా, 2018లో జరిగిన అసెంబ్లీ ఎన్నికల్లో పాలేరు నియోజకవర్గం కాంగ్రెస్ పార్టీ ఇంఛార్జ్ గా పార్టీలో వివిధ హోదాల్లో పని చేసింది. ఆమెపై కాంగ్రెస్ పార్టీ రాష్ట్ర నాయకత్వం వ్యవహరించిన తీరుపట్ల ఆవేదన చెంది 3 మార్చి 2021న కాంగ్రెస్ పార్టీకి రాజీనామా చేసింది.

ఇందిరా శోభన్  తెలంగాణలో కొత్త పార్టీ ఏర్పాటులో ఉన్న వైయస్‌ షర్మిలను కలిసి తన  మద్దతును ప్రకటించి, క్రియాశీలకంగా పని చేసి అధికార ప్రతినిధిగా నియమితురాలైంది.ఆమె పార్టీలో  వైఎస్ఆర్‌టీపీ తరఫున పెట్టే మీటింగ్స్, సభలకు, డిబేట్స్‌లో కీలకంగా వ్యవహరించి, కొని అనివార్య కారణాల వల్ల 20 ఆగష్టు 2021న వైఎస్ఆర్‌టీపీ కి రాజీనామా చేసింది.

ఇందిరా శోభన్ వైఎస్ఆర్‌ తెలంగాణ పార్టీకి రాజీనామా చేసి ఆగష్టు 25న తన భవిష్యత్ కార్యచరణ ప్రకటించి, తాను స్వతంత్రంగా ఉండి ప్రజా సమస్యలపైన పోరాటం చేస్తానని తెలిపింది. ఇందిరా శోభన్ 25 డిసెంబర్ 2021న ఆమ్ ఆద్మీ పార్టీలో చేరింది.ఆమె 2022 ఫిబ్రవరి 1న ఆమ్ ఆద్మీ పార్టీ తెలంగాణ సెర్చ్ కమిటీ చైర్‌పర్సన్‌గా నియమితురాలైంది. ఇందిరా శోభన్ 2023 జనవరి 31న ఆమ్ ఆద్మీ పార్టీకి రాజీనామా చేసింది.

## మూలాలు

వర్గం:1979 జననాలు
వర్గం:నాగర్‌కర్నూల్ జిల్లా వ్యక్తులు
వర్గం:నాగర్‌కర్నూల్ జిల్లా రాజకీయ నాయకులు
మిస్సింగ్

**మిస్సింగ్** 2021లో విడుదలైన తెలుగు సినిమా. బజరంగబలి క్రియేషన్స్ బ్యాన‌ర్‌పై భాస్కర్ జోస్యుల, లక్ష్మీశేషగిరి రావు నిర్మించిన ఈ సినిమాకు శ్రీని జోస్యుల దర్శకత్వం వహించాడు. హర్షా నర్రా, నికీషా రంగ్వాలా, మిషా నారంగ్ హీరో హీరోయిన్లుగా నటించిన ఈ  సినిమా ప్రమోషనల్ సాంగ్ ఖుల్లమ్ ఖుల్లాను దర్శకుడు క్రిష్ అక్టోబర్ 21, 2021న విడుదల చేశాడు.
## కథ
గౌతమ్ (హర్ష నర్రా) సాఫ్ట్‌వేర్ ఇంజినీర్, శృతి (నికీషా రంగ్వాలా)ను ప్రేమించి పెళ్లి చేసుకొంటాడు. ఒకరోజు గౌతమ్, శృతి ప్రయాణిస్తున్న కారు ప్రమాదానికి గురవుతుంది. ఈ ప్రమాదం తరువాత శృతి కనిపించకుండా పోతుంది. గౌతమ్ చికిత్స అనంతరం కోలుకొని హాస్పిటల్‌‌ నుండి బయటకు వస్తాడు. చివరికి శృతి ఆచూకీ దొరికిందా లేదా అనేదే మిగతా సినిమా కథ. 

## నటీనటులు
*హర్షా నర్రా 
*నికీషా రంగ్వాలా  
*మిషా నారంగ్
* ఛత్రపతి శేఖర్  
*రామ్ దత్
*విష్ణు విహారి  
*అశోక్ వర్థన్  
*వినోద్ నువ్వుల

## సాంకేతిక నిపుణులు

*బ్యానర్: బజరంగబలి క్రియేషన్స్ 
*నిర్మాతలు: భాస్కర్ జోస్యుల, లక్ష్మీశేషగిరి రావు 
*కథ, స్క్రీన్‌ప్లే, దర్శకత్వం: శ్రీని జోస్యుల 
*సంగీతం: అజయ్ అరసాడ
*సినిమాటోగ్రఫీ: జన్నా
*ఎడిటర్: సత్య. జి
*పాటలు: వసిష్ఠ శర్మ, కిట్టు విస్ప్రగడ, శ్రీని జోస్యుల
*ఆర్ట్ డైరెక్టర్: దారా రమేష్ బాబు
*ఎగ్జిక్యూటివ్ ప్రొడ్యూసర్: సాయి కే కిరణ్ 
*ఫైట్స్: పి సతీష్ 
*కోరియోగ్రఫీ: బంగారు రాజు, జీతూ

## మూలాలు

## బయటి లింకులు
* 

వర్గం:2021 తెలుగు సినిమాలు
అజయ్ అరసాడ

**అజయ్ అరసాడ** తెలుగు సినిమారంగానికి చెందిన సంగీత దర్శకుడు. అయన మొదట లఘుచిత్రాలకు సంగీతం అందిస్తూ, 2014లో కిరాక్ అనే సినిమా ద్వారా సినీరంగంలోకి అడుగుపెట్టాడు.
## జననం, విద్యాభాస్యం
అజయ్ అరసాడ  ఆంధ్రప్రదేశ్ రాష్ట్రం, విశాఖపట్నంలో 1 అక్టోబరు 1989లో జన్మించాడు. అయన విశాఖపట్నంలోని బి.టెక్ పూర్తి చేశాడు.
## లఘుచిత్రాలు
*లక్కీ
*పవన్ కల్యాణ్ ప్రేమలో పడ్డాడు
## పని చేసిన సినిమాలు
*  కిరాక్ (2014)
*  జగన్నాటకం  (2015)
*మెట్రో కథలు (2020)
* క్షీర సాగర మథనం (2021)
* లోల్‌ సలామ్‌ (2021)
*ఇప్పుడు కాక‌ ఇంకెప్పుడు (2021)
*మిస్సింగ్ (2021)
* నేడే విడుదల
* తంతిరం (2023)
* పర్‌ఫ్యూమ్ (2023)
* కలియుగం పట్టణంలో (2024)
* శ్రీరంగనీతులు (2024)
* మై డియర్ దొంగ (2024)
* ఆయ్ (2024)

## టెలివిజన్

* ''దిల్ సే'' (టీవీ సిరీస్)

## మూలాలు

## బయటి లింకులు
* ఐ.ఎమ్.డి.బి.లో అజయ్ అరసాడ పేజీ.

వర్గం:తెలుగు సినిమా సంగీత దర్శకులు
వర్గం:1989 జననాలు
వర్గం:విశాఖపట్నం జిల్లా సినిమా రచయితలు